Ifølge Ekstra Bladet står FC Midtjylland til at score et stort millionbeløb på at sælge 18-årige Andreas Poulsen til Gladbach.

De danske mestre fra FC Midtjylland har været meget aktive på transfermarkedet denne sommer og det fortsætter.

Denne gang er der dog tale om et salg. Ifølge Ekstra Bladet er FC Midtjylland nemlig tæt på at kunne sælge den blot 18-årige back Andreas Poulsen til tyske Gladbach.

FCM står ifølge avisen til at tjene hele 34 millioner kroner på handlen. Dertil kommer 15 millioner kroner i klausuler betinget af antal kampe, skriver avisen.

Andreas Poulsen spillede otte kampe for FCM fra start i guldsæsonen 2017/2018.